జార్జ్ లూకాస్

జార్జ్ వాల్టన్ లూకాస్ జూనియర్ అమెరికన్ సినిమా దర్శకుడు, నిర్మాత, స్క్రీన్ ప్లే రచయిత, వ్యవస్థాపకుడు. స్టార్ వార్స్, ఇండియానా జోన్స్ ఫ్రాంచైజీలను ఏర్పాటు చేయడంతోపాటు లూకాస్‌ఫిల్మ్, లూకాస్ ఆర్ట్స్, ఇండస్ట్రియల్ లైట్ & మ్యాజిక్, టిహెచ్ఎక్స్ లను స్థాపించాడు. 2012లో ది వాల్ట్ డిస్నీ కంపెనీకి విక్రయించడానికి ముందు లుకాస్‌ఫిల్మ్‌కు ఛైర్మన్‌గా పనిచేశాడు. నాలుగు అకాడమీ అవార్డులకు నామినేట్ అయ్యాడు. ఇతని సినిమాలు నార్త్ అమెరికన్ బాక్సాఫీస్ వద్ద అత్యధిక వసూళ్ళు చేసిన 100 సినిమాల్లో ఒకటిగా నిలిచాయి. 20వ శతాబ్దపు న్యూ హాలీవుడ్ ఉద్యమ అత్యంత ముఖ్యమైన వ్యక్తులలో ఒకరిగా పరిగణించబడ్డాడు ఆధునిక బ్లాక్‌బస్టర్‌కు మార్గదర్శకుడిగా నిలిచాడు.

జననం 
లూకాస్ 1944, మే 14న డోరతీ ఎల్లినోర్ లూకాస్ - జార్జ్ వాల్టన్ లూకాస్ దంపతులకు  కాలిఫోర్నియాలోని మోడెస్టోలో జన్మించాడు.

సినిమారంగం 
1967లో యూనివర్సిటీ ఆఫ్ సదరన్ కాలిఫోర్నియా నుండి పట్టభద్రుడయ్యాక, లూకాస్ ఫిల్మ్ మేకర్ ఫ్రాన్సిస్ ఫోర్డ్ కొప్పోలాతో కలిసి అమెరికన్ జోట్రోప్‌ అనే సంస్థను స్థాపించారు. 1971లో టిహెచ్ఎక్స్ 1138 సినిమాను వ్రాసి దర్శకత్వం వహించాడు. 1973లో రచయిత-దర్శకుడిగాఅమెరికన్ గ్రాఫిటీ సినిమాను రూపొందించాడు. ఈ సినిమా విమర్శనాత్మకంగా, వాణిజ్యపరంగా విజయవంతమైంది. ఉత్తమ దర్శకుడు, ఉత్తమ చిత్రంతో సహా ఐదు అకాడమీ అవార్డు ప్రతిపాదనలను అందుకుంది.

1977లో స్టార్ వార్స్ తీసిన సినిమా ఆ సమయంలో అత్యధిక వసూళ్ళు చేసిన సినిమాగా నిలిచింది, ఆరు అకాడమీ అవార్డులను గెలుచుకుంది. 1980లో ది ఎంపైర్ స్ట్రైక్స్ బ్యాక్, 1983లో రిటర్న్ ఆఫ్ ది జెడి  సీక్వెల్‌లను నిర్మించాడు, సహ రచయితగా వ్యవహరించాడు. దర్శకుడు స్టీవెన్ స్పీల్‌బర్గ్‌తో కలిసి రైడర్స్ ఆఫ్ ది లాస్ట్ ఆర్క్ (1981), ది టెంపుల్ ఆఫ్ డూమ్ (1984), ది లాస్ట్ క్రూసేడ్ (1989), ది డయల్ ఆఫ్ డెస్టినీ (2023), ది కింగ్‌డమ్ ఆఫ్ ది క్రిస్టల్ స్కల్ (2008) సినిమాలను నిర్మించాడు, సహ రచయితగా ఉన్నాడు. 1970లు, 2010ల మధ్య లూకాస్‌ఫిల్మ్ ద్వారా అనేక రకాల సినిమాలు టెలివిజన్ ధారావాహికలను నిర్మించాడు.

స్టార్ వార్స్: ఎపిసోడ్ I - ది ఫాంటమ్ మెనాస్ (1999), ఎపిసోడ్ II - అటాక్ ఆఫ్ ది క్లోన్స్ (2002), ఎపిసోడ్ III - రివెంజ్ ఆఫ్ ది సిత్ (2005)తో కూడిన స్టార్ వార్స్ ప్రీక్వెల్ త్రయంతో అతను దర్శకత్వం వహించాడు. చివరిసారిగా సిజిఐ-యానిమేటెడ్ టెలివిజన్ సిరీస్ స్టార్ వార్స్: ది క్లోన్ వార్స్ (2008–2014, 2020), యుద్ధ చిత్రం రెడ్ టెయిల్స్ (2012), సిజిఐ సినిమా స్ట్రేంజ్ మ్యాజిక్ (2015)లో కలిసి పనిచేశాడు.

సినిమాలు

అవార్డులు, సన్మానాలు 
1977లో, లూకాస్‌కు ఇంక్‌పాట్ అవార్డు లభించింది.

అమెరికన్ ఫిల్మ్ ఇన్‌స్టిట్యూట్ 2005 జూన్ 9న లూకాస్‌కు లైఫ్ అచీవ్‌మెంట్ అవార్డును ప్రదానం చేసింది.

లూకాస్ నాలుగు అకాడమీ అవార్డులకు (అమెరికన్ గ్రాఫిటీ, స్టార్ వార్స్ కొరకు ఉత్తమ దర్శకత్వం, రచన విభాగంలో) నామినేట్ అయ్యాడు. 1991లో అకాడమీ ఇర్వింగ్ జి. థాల్బర్గ్ అవార్డును అందుకున్నాడు. 2007లో 79వ అకాడమీ అవార్డుల వేడుకలో స్టీవెన్ స్పీల్‌బర్గ్,  ఫ్రాన్సిస్ ఫోర్డ్ కొప్పోలతో కలిసి వారి స్నేహితుడు మార్టిన్ స్కోర్సెస్‌కి ఉత్తమ దర్శకుడు అవార్డును అందించాడు. 

2013 జూలైలో అమెరికన్ సినిమాకి చేసిన సేవలకు గాను అమెరికా అధ్యక్షుడు బరాక్ ఒబామాచే నేషనల్ మెడల్ ఆఫ్ ఆర్ట్స్‌ను అందుకున్నాడు. 2014, అక్టోబరులో సొసైటీ ఆఫ్ మోషన్ పిక్చర్ అండ్ టెలివిజన్ ఇంజనీర్స్ గౌరవ సభ్యత్వాన్ని పొందాడు.

మూలాలు

బయటి లింకులు 
 
 George Lucas biography at Lucasfilm.com
 George Lucas at World of Business Ideas
 George Lucas at Encyclopaedia Britannica
 George Lucas, on Open Library, Internet Archive
 George Lucas, on Goodreads
 George Lucas, on MusicBrainz, MetaBrainz Foundation
 George Lucas, on MyAnimeList
 George Lucas, on Rotten Tomatoes, Flixster Inc.

జీవిస్తున్న ప్రజలు
1944 జననాలు
అమెరికన్లు
అమెరికా వ్యక్తులు
అమెరికన్ రచయితలు
అమెరికా సినిమా దర్శకులు
అమెరికా చలన చిత్ర నిర్మాతలు